San Gimignano
San Gimignano (hääldus itaalia keeles [san dʒimiɲˈɲaːno]) on väike kindluslinn Kesk-Itaalias Toscana maakonnas Siena provintsis. San Gimignano on kuulus oma keskaegse romaani ja gooti arhitektuuri poolest. San Gimignano vanalinn kuulub 1990. aastast UNESCO maailmapärandi nimistusse. Linn paikneb künka tipus, ligikaudu 300 meetri kõrgusel merepinnast. Linna siluetti ilmestavad tosinkond lubjakivist tornmaja. San Gimignano on tuntud safrani, prosciutto, pecorino juustu ja valge veini poolest. San Gimignano valget veini tehakse iidsest Vernaccia viinamarjasordist, mida kasvatatakse piirkonna liivakivist mäenõlvadel.